อาการเริ่มต้นที่23กรกฎาบบ้านหมุนค่ะ หลังจากนั้นนอนก็ดีขึ้นพอพุธถัดมาก็เวียนหัว จะอ้วก น้ำลายขม ตาลาย จะลุกเดินยังโซเซเลยค่ะ กินน้ำเข้าไปก็อ้วกออกมา แล้วบางครั้งตอนอ้วกอุจจาระก็ไหลด้วยค่ะ วันนี้เพิ่งสังเกตว่าน้ำลายเป็นฟองสีขาวหนูเป็นอะไรหรอคะ
สวัสดีค่ะ อาการบ้านหมุน เวียนศีรษะ คลื่นไส้ อาเจียน ดังกล่าวมา อาจจะเกิดจากการมีน้ำในหูไม่เท่ากัน มีหินปูนเกาะในหูชั้นใน การติดเชื้อของหูชั้นกลางหรือหูชั้นใน เนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้หรือกล้ามเนื้ออ่อนแรงร่วมด้วย หรือมีเส้นเลือดในสมองส่วนที่ไปเลี้ยงประสาทการทรงตัวเสียไป เช่นมีการตีบในเส้นเลือด เป็นต้นหากมีอาการเป็นรุนแรง เดินเซมาก ทรงตัวไม่ได้ อาเจียนเยอะ ควรรีบไปพบแพทย์เพื่อตรวจเพิ่มเติมด้านระบบประสาทอย่างละเอียดเบื้องต้นพักการทำงานหนัก เปลี่ยนท่าทางทำอย่างช้าๆ ดื่มน้ำมากๆ หลีกเลี่ยงการขับรถหรือการทำงานกับเครื่องจักรไปก่อน กินยาแก้เวียนศีรษะได้